H στρατηγική της ΕΕ για την περιοχή του Δούναβη είναι μια μακροπεριφερειακή στρατηγική* η οποία αναπτύχθηκε από κοινού από τις χώρες της περιοχής του Δούναβη και τα ενδιαφερόμενα μέρη και την Ευρωπαϊκή Επιτροπή και έχει ως στόχο την αντιμετώπιση των κυριότερων κοινών προκλήσεων. Στόχος είναι η δημιουργία συνεργιών και ο συντονισμός των υφιστάμενων πολιτικών σε όλη την περιοχή του Δούναβη. Το σχέδιο δράσης του 2020 που συνοδεύει τη στρατηγική της ΕΕ για την περιοχή του Δούναβη αποτελεί την ολοκληρωμένη απάντηση σε αυτές τις κοινές προκλήσεις. Επικαιροποιεί και συγκεντρώνει τις δράσεις του 2010 εντάσσοντάς τες σε ένα στρατηγικό πλαίσιο, το οποίο συμπεριλαμβάνει την Ευρωπαϊκή Πράσινη Συμφωνία και την ψηφιακή μετάβαση, και τις διασυνδέει με άλλα προγράμματα. Η περιοχή του Δούναβη οριοθετείται από τη λεκάνη απορροής του ποταμού, και εκτείνεται κυρίως σε εδάφη της Ευρωπαϊκής Ένωσης (ΕΕ): στη Γερμανία (Βάδη-Βυρτεμβέργη και Βαυαρία), στην Αυστρία, στη Σλοβακία, στην Τσεχία, στην Ουγγαρία, στη Σλοβενία, στη Ρουμανία, στη Βουλγαρία, στην Κροατία, καθώς και στη Σερβία, στη Βοσνία και Ερζεγοβίνη, στο Μαυροβούνιο, στη Μολδαβία και στην Ουκρανία (περιοχές κατά μήκος του Δούναβη). Προκλήσεις Με τη στρατηγική πρέπει να αντιμετωπιστούν πολύ μεγάλες προκλήσεις, ιδίως όσον αφορά: την κινητικότητα: να αξιοποιηθούν τα σημαντικά πλεονεκτήματα των εσωτερικών οδών ναυσιπλοΐας ως προς το περιβάλλον και την αποδοτικότητα, συμπεριλαμβανομένων των πολυτροπικών μεταφορών, της καλύτερης διασύνδεσης με άλλες λεκάνες απορροής ποταμών και του εκσυγχρονισμού των ποτάμιων λιμένων· την ενέργεια: η μεγαλύτερη διαφοροποίηση θα αυξήσει την ενεργειακή ασφάλεια, ενώ κρίσιμης σημασίας είναι και η βελτίωση της αποδοτικότητας, συμπεριλαμβανομένης της εξοικονόμησης ενέργειας και της εξασφάλισης περισσότερων ανανεώσιμων πηγών ενέργειας· το περιβάλλον: ο Δούναβης εμφανίζει υψηλό επίπεδο ρύπανσης, και πρέπει να αντιμετωπιστούν οι επιπτώσεις των συγκοινωνιακών συνδέσεων, της τουριστικής ανάπτυξης και των νέων εγκαταστάσεων παραγωγής ενέργειας· τους κινδύνους: οι μεγάλες πλημμύρες, οι ξηρασίες και η βιομηχανική ρύπανση είναι πολύ συχνά φαινόμενα· για την πρόληψη και την αποτελεσματική αντίδραση απαιτείται υψηλό επίπεδο συνεργασίας και ανταλλαγής πληροφοριών· τα κοινωνικοοικονομικά θέματα: η περιοχή εμφανίζει πολύ μεγάλες διαφορές ως προς την οικονομία, ενώ παρατηρείται έλλειψη συνεργασίας, τόσο σε χρηματοοικονομικό όσο και σε θεσμικό επίπεδο· την ασφάλεια, τις σοβαρές μορφές εγκληματικότητας: υπάρχουν σημαντικά προβλήματα, συμπεριλαμβανόμενων της εμπορίας ανθρώπων και της λαθραίας διακίνησης εμπορευμάτων, ενώ λόγω της διαφθοράς υπονομεύεται η εμπιστοσύνη στο κράτος και παρεμποδίζεται η ανάπτυξη. Το σχέδιο δράσης του 2020 Οι προτάσεις για ανάληψη δράσης έχουν συνταχθεί έτσι ώστε: να ανταποκρίνονται σε μια αναγνωρισμένη ανάγκη για κοινή δράση· να έχουν αντίκτυπο σε επίπεδο μακροπεριφέρειας ή σε σημαντικό τμήμα της, δηλαδή σε διακρατικό επίπεδο· να είναι εφαρμόσιμες από τα ενδιαφερόμενα μέρη της περιοχής του Δούναβη (από πρακτική, νομική και οικονομική άποψη)· να έχουν συνοχή και αμοιβαία στήριξη. 1. Διασύνδεση της περιοχής του Δούναβη Βελτίωση της κινητικότητας και της πολυτροπικότητας: Κινητικότητα εσωτερικών πλωτών οδών — στις προτάσεις περιλαμβάνονται: καλύτερες υποδομές και ορθότερη διαχείριση εσωτερικών πλωτών οδών και λιμένων· ανάπτυξη επιχειρήσεων· εκσυγχρονισμός στόλου· βελτίωση της ποιότητας της εκπαίδευσης και των θέσεων εργασίας· απλούστερες, εναρμονισμένες και ψηφιοποιημένες διοικητικές διαδικασίες. σιδηροδρομική, οδική και εναέρια κινητικότητα — στις προτάσεις περιλαμβάνονται: ολοκλήρωση του βασικού δικτύου του διευρωπαϊκού δικτύου μεταφορών (ΔΕΔ-Μ) που διασχίζει την περιοχή· στήριξη των διαδρόμων μεταφοράς εμπορευμάτων οι οποίοι ανήκουν στο ευρωπαϊκό σιδηροδρομικό δίκτυο για ανταγωνιστικές εμπορευματικές μεταφορές που να εκτείνονται και στις υποψήφιες και τις γειτονικές χώρες (βλ. γλωσσάριο για την πολιτική γειτονίας)· ενίσχυση της συνεργασίας σε θέματα εναέριας κυκλοφορίας ώστε να βελτιωθεί η συνδεσιμότητα σε περιφερειακό επίπεδο· διασφάλιση βιώσιμων μητροπολιτικών συστημάτων μεταφοράς και κινητικότητας· βελτίωση των περιφερειακών/τοπικών διασυνοριακών υποδομών και της πρόσβασης σε αγροτικές περιοχές· περαιτέρω ανάπτυξη του σχεδιασμού κόμβων με σκοπό την πολυτροπικότητα. Βιώσιμη ενέργεια — στις προτάσεις περιλαμβάνονται: περαιτέρω αξιοποίηση της καθαρής βιομάζας, της ηλιακής ενέργειας, της γεωθερμικής, της υδροηλεκτρικής και της αιολικής ενέργειας· βελτίωση της ενεργειακής απόδοσης και προώθηση της χρήσης ανανεώσιμης ενέργειας σε κτίρια και συστήματα θέρμανσης· προώθηση της απεξάρτησης από τον άνθρακα και μείωση των ατμοσφαιρικών ρύπων στο τομέα των μεταφορών· ανταλλαγή βέλτιστων πρακτικών και ανάπτυξη δραστηριοτήτων με σκοπό τη μείωση της ενεργειακής φτώχειας, προστατεύοντας τους ευάλωτους καταναλωτές και ενδυναμώνοντας τους καταναλωτές ώστε να συμμετέχουν στην αγορά ενέργειας· διερεύνηση νέων και καινοτόμων λύσεων αποθήκευσης ενέργειας· ενθάρρυνση της ανταλλαγής πληροφοριών και βέλτιστων πρακτικών ώστε να βελτιωθεί η συνεργασία και να ξεκινήσουν κοινά έργα· Προώθηση της κουλτούρας, του τουρισμού και των διαπροσωπικών επαφών: ενθάρρυνση του βιώσιμου τουρισμού και αξιοποίηση των έργων που προβλέπει η στρατηγική της ΕΕ για την περιοχή του Δούναβη· τόνωση του πολιτιστικού τουρισμού και ανάδειξη της πολιτιστικής κληρονομιάς· επενδύσεις σε βιώσιμα ποιοτικά προϊόντα, υπηρεσίες, καινοτόμες μορφές και υποδομές· καλλιέργεια δεξιοτήτων, στήριξη της εκπαίδευσης και της δημιουργίας θέσεων απασχόλησης· προώθηση και ενθάρρυνση της ανάπτυξης δραστηριοτήτων στον πολιτιστικό και τον δημιουργικό τομέα. Κινητικότητα εσωτερικών πλωτών οδών — στις προτάσεις περιλαμβάνονται: 2. Προστασία του περιβάλλοντος Αποκατάσταση και διατήρηση της ποιότητας του νερού: προώθηση παρακολούθησης, πρόληψης και περιορισμού της ρύπανσης του ύδατος από επικίνδυνες και "αναδυόμενες" ουσίες· συνέχιση της τόνωσης των επενδύσεων στην κατασκευή, αναβάθμιση, συντήρηση και αποκατάσταση εγκαταστάσεων επεξεργασίας αστικών λυμάτων· αποτροπή και μείωση της διάχυτης ρύπανσης, προώθηση της κατακράτησης θρεπτικών στοιχείων, της έξυπνης άρδευσης και της επαναχρησιμοποίησης του νερού· βελτίωση των γνώσεων σχετικά με την προστασία των υδάτινων πόρων και διαφύλαξη της παροχής πόσιμου νερού· προώθηση μέτρων ώστε να είναι δυνατή η μετανάστευση των ψαριών στη λεκάνη απορροής του ποταμού· προώθηση μέτρων για την προσαρμογή στην κλιματική αλλαγή σε ό,τι αφορά την ποιότητα και την ποσότητα του νερού· ενίσχυση της συνεργασίας, αύξηση και ανταλλαγή γνώσεων και εξασφάλιση χρηματοδότησης για μέτρα βελτίωσης της ποιότητας του νερού στην περιοχή. Διαχείριση περιβαλλοντικών κινδύνων: παροχή στήριξης σε σχέδια διαχείρισης διαφόρων κινδύνων· ενίσχυση των ικανοτήτων και επέκταση, σε ολόκληρη τη λεκάνη ή σε επίπεδο περιφέρειας, των συστημάτων πρόγνωσης και προειδοποίησης καθώς και ταχεία ανταπόκριση· ενδυνάμωση της πρόληψης καταστροφών και της ετοιμότητας των κρατικών και των μη κυβερνητικών οργανισμών· μείωση των ανθρωπογενών επιβλαβών επιπτώσεων στο περιβάλλον· πρόβλεψη των περιφερειακών και τοπικών επιπτώσεων της κλιματικής αλλαγής. Προστασία της βιοποικιλότητας, των τοπίων και της ποιότητας του αέρα και του εδάφους — στις προτάσεις περιλαμβάνονται: διεθνής συνεργασία και εναρμόνιση της τεκμηρίωσης στις προστατευόμενες περιοχές των ποτάμιων συστημάτων· εκπαίδευση στελεχών των εθνικών ή περιφερειακών αρχών, των μη κυβερνητικών οργανώσεων, των εμπειρογνωμόνων και της επιστημονικής κοινότητας σε περιβαλλοντικά θέματα· ανάπτυξη σχεδίων δράσης για τη διατήρηση καθώς και σχεδίων διαχείρισης για τα απειλούμενα είδη· ανάπτυξη μεθόδων για την πρόληψη της εισβολής και τον έλεγχο των χωροκατακτητικών ξένων ειδών; ενίσχυση και διατήρηση υπηρεσιών οικοσυστήματος οι οποίες σχετίζονται με το έδαφος· εντοπισμός τοποθεσιών με απόβλητα παλιών φυτοφάρμακων και παρεμφερή χημικά απόβλητα, και προετοιμασία σχεδίων για το ενδεχόμενο περιβαλλοντικών ατυχημάτων· λήψη μέτρων για τη σταδιακή μείωση της ατμοσφαιρικής ρύπανσης· προώθηση της διαχείρισης και της οικολογικής αποκατάστασης των υγροτόπων, ιδίως του δέλτα του Δούναβη. Αποκατάσταση και διατήρηση της ποιότητας του νερού: 3. Δημιουργία ευημερίας Ανάπτυξη της κοινωνίας της γνώσης μέσω της έρευνας, της εκπαίδευσης και των τεχνολογιών των πληροφοριών — στις προτάσεις περιλαμβάνονται: προώθηση του συντονισμού μεταξύ εθνικών, περιφερειακών και ενωσιακών κονδυλίων ώστε να τονωθεί η αριστεία στην έρευνα και την καινοτομία· ενθάρρυνση της συμμετοχής στα προγράμματα έρευνας και καινοτομίας της ΕΕ, ιδίως στο πρόγραμμα Ορίζοντας Ευρώπη· ενίσχυση της συνεργασίας ανάμεσα στα πανεπιστήμια, τους ερευνητικούς οργανισμούς και τις μικρομεσαίες επιχειρήσεις (ΜΜΕ)· αύξηση της ευαισθητοποίησης και της ορατότητας της επιστήμης και της καινοτομίας. Ενίσχυση της ανταγωνιστικότητας των επιχειρήσεων, συμπεριλαμβανομένης της ανάπτυξης συνεργατικών σχηματισμών (clusters) — στις προτάσεις περιλαμβάνονται: ενίσχυση της συνεργασίας και της ανταλλαγής γνώσεων ανάμεσα στις ΜΜΕ, την ακαδημαϊκή κοινότητα, τον δημόσιο τομέα και την κοινωνία των πολιτών; βελτίωση των συνθηκών, της στήριξης και της δημιουργίας ικανοτήτων των ενδιαφερόμενων μερών, ώστε να ενισχυθεί η συνεργασία, με έμφαση στις αγροτικές περιοχές· βελτίωση της στήριξης στις επιχειρήσεις ώστε να ενισχυθούν οι καινοτόμες και ψηφιακές ικανότητες ΜΜΕ οι οποίες διευθύνονται από γυναίκες· προώθηση της εφαρμογής τεχνολογιών τεχνητής νοημοσύνης στις ΜΜΕ της περιοχής. Επένδυση στο ανθρώπινο δυναμικό και στις δεξιότητες — στις προτάσεις περιλαμβάνονται: εντατικοποίηση της συνεργασίας στη χάραξη πολιτικών για την αγορά εργασίας· ψηφιοποίηση και καινοτομία στον κόσμο της εργασίας· ένταξη των ευάλωτων ομάδων στην αγορά εργασίας· καταπολέμηση της φτώχειας και προώθηση της κοινωνικής ένταξης· διασφάλιση της ποιότητας και της αποτελεσματικότητας της εκπαίδευσης και της κατάρτισης· προσφορά ευκαιριών για διά βίου μάθηση και για μαθησιακή κινητικότητα. Ανάπτυξη της κοινωνίας της γνώσης μέσω της έρευνας, της εκπαίδευσης και των τεχνολογιών των πληροφοριών — στις προτάσεις περιλαμβάνονται: 4. Ενδυνάμωση της περιοχής Αναβάθμιση της θεσμικής ικανότητας και συνεργασίας — στις προτάσεις περιλαμβάνονται: βελτίωση της θεσμικής ικανότητας ώστε να παρέχονται δημόσιες υπηρεσίες υψηλής ποιότητας· διευκόλυνση της διοικητικής συνεργασίας κοινοτήτων σε μεθοριακές περιοχές· επανεξέταση των προσκομμάτων που σχετίζονται με τον χαμηλό ρυθμό απορρόφησης των κονδυλίων της ΕΕ· καλύτερος συντονισμός της χρηματοδότησης· δοκιμή και στήριξη καινοτόμων λύσεων χρηματοδότησης· τόνωση της συνεργασίας που βασίζεται στην αμοιβαία εμπιστοσύνη ανάμεσα σε κρατικούς και μη κυβερνητικούς οργανισμούς· ενθάρρυνση της συμμετοχής της κοινωνίας των πολιτών και των τοπικών οργανώσεων της περιοχής αυτής. Συνεργασία για την προαγωγή της ασφάλειας και την καταπολέμηση του οργανωμένου και σοβαρού εγκλήματος — στις προτάσεις περιλαμβάνονται: προώθηση της αστυνομικής συνεργασίας για τη βελτίωση της ασφάλειας και την αντιμετώπιση του σοβαρού και του οργανωμένου εγκλήματος, και ενίσχυση των προσπαθειών αντιμετώπισης τρομοκρατικών απειλών· προώθηση της στρατηγικής μακροπρόθεσμης συνεργασίας ανάμεσα σε οργανισμούς επιβολής του νόμου μέσω της καλύτερης δικτύωσης· βελτίωση των συστημάτων ελέγχου των συνόρων, της διαχείρισης του ελέγχου εγγράφων και της συνεργασίας σε προξενικά ζητήματα· ενίσχυση του κράτους δικαίου και καταπολέμηση της διαφθοράς· Αναβάθμιση της θεσμικής ικανότητας και συνεργασίας — στις προτάσεις περιλαμβάνονται: Εφαρμογή και χρηματοδότηση Για την υλοποίηση των δράσεων υπεύθυνοι είναι όλοι οι εμπλεκόμενοι σε εθνικό περιφερειακό, αστικό και τοπικό επίπεδο, αξιοποιώντας τη χρηματοδότηση που διατίθεται μέσω προγραμμάτων της ΕΕ όπως τα Ευρωπαϊκά Διαρθρωτικά και Επενδυτικά Ταμεία.